ddrg/super_eurlex huggingface dataset:
122.

korostaa, että kauden 2014–2020 maksumäärärahojen tiukat enimmäismäärät ovat edelleen EU:n talousarvion keskeinen ongelma, jolla on kielteisiä vaikutuksia talouden elpymiseen, koska maksuviivästykset ovat haitallisia ensisijaisesti välittömille edunsaajille; muistuttaa, että täytäntöönpanoa ajatellen on tarpeellista varmistaa maksumäärärahojen oikea-aikainen ja hallittu kehitys, jotta voidaan samanaikaisesti käyttää aiemmista sitoumuksista ja ennakkorahoituksesta peräisin olevia maksumäärärahoja, jotta uudet ohjelmat voidaan käynnistää viipymättä ja jotta maksattamatta olevia sitoumuksia ei jouduta siirtämään epätavallisen paljon vuoden 2015 talousarvioon; kehottaa tässä yhteydessä neuvostoa hyväksymään täysimääräisesti komission esittämän lisätalousarvioesityksen nro 3/2014, jotta EU:n talousarviolla on mahdollisimman suuri vaikutus investointien käytännön toteutumiseen; huomauttaa, että jos lisätalousarvioesitykset nro 2, 3 ja 4 hyväksytään ilman muutoksia, tämä merkitsisi ainoastaan 106 miljoonan euron vaikutusta talousarvioon ylimääräisinä BKTL-osuuksina, jotka jäsenvaltioiden on asettava saataville, jotta voidaan varmistaa maksumäärärahojen riittävä taso vuonna 2014 unionin nykyisten oikeudellisten velvoitteiden kattamiseksi; korostaa päättäväisyyttään jatkaa maksuja ja maksattamatta olevia määriä koskevan yleistilanteen seuraamista ja käyttää täysin hyödyksi kaikkia monivuotisen rahoituskehyksen ja asiaan liittyvän toimielinten sopimuksen sisältämiä joustavuuskeinoja; korostaa, että EU:n talousarvion toistuvaa maksukriisiä on tarkasteltava kestävällä tavalla, kun seuraava komissio, joka astuu virkaan 1. marraskuuta 2014, käynnistää mahdollisimman pian vuosien 2014–2020 monivuotisen rahoituskehyksen vaalien jälkeisen tarkistuksen;
23.

katsoo, että ilman huoltajaa olevat lapset ovat erityisen haavoittuvia; kehottaa komissiota ja jäsenvaltioita panemaan täytäntöön parlamentin 12. syyskuuta 2013 antaman päätöslauselman ilman huoltajaa olevien alaikäisten tilanteesta EU:ssa; kehottaa jäsenvaltioita panemaan täysin täytäntöön Euroopan yhteistä turvapaikkajärjestelmää koskevan ehdotuspaketin, jotta ilman huoltajaa olevien lasten tilannetta voidaan parantaa EU:ssa; kehottaa jäsenvaltioita toteuttamaan toimia siirtolaislasten pidätysten lopettamiseksi kaikkialla EU:ssa; pitää myönteisenä unionin tuomioistuimen asiassa C-648/11, MA, BT ja DA vastaan Secretary of State for the Home Department, antamaa tuomiota, jossa lausuttiin, että jos turvapaikanhakija, joka on ilman huoltajaa maahan tuleva alaikäinen, on jättänyt turvapaikkahakemuksia useammassa kuin yhdessä jäsenvaltiossa, hakemuksen käsittelystä on vastuussa se jäsenvaltio, jossa alaikäinen oleskelee siellä kyseisen hakemuksen tehtyään; muistuttaa, että ilman huoltajaa tuleva alaikäinen on ennen kaikkea potentiaalisesti vaarassa oleva lapsi ja siksi pikemminkin lasten suojelun kuin maahanmuuton valvomisen on oltava jäsenvaltioiden ja Euroopan unionin keskeisenä periaatteena ilman huoltajaa tulevien alaikäisten ollessa kyseessä, sillä näin myös kunnioitetaan lapsen etua koskevaa perusperiaatetta;
—

ottaa huomioon Rooman perussäännön Kampalan tarkistusten ratifioinnin ja täytäntöönpanon sisällyttämisen Kansainvälisen rikostuomioistuimen käsikirjaan, jonka Liechtensteinin ruhtinaskunnan pysyvä Yhdistyneiden kansakuntien edustusto, Global Institute for the Prevention of Aggression -instituutti ja Princetonin yliopiston Liechtenstein Institute on Self-Determination -laitos ovat laatineet,
B.

ottaa huomioon, että Irakin ja Syyrian välisen rajan katoaminen on antanut IS-järjestölle mahdollisuuden vahvistaa asemiaan kummassakin maassa; toteaa, että IS on viime kuukausien aikana laajentanut valtaamiaan alueita Itä-Syyriasta Luoteis-Irakiin ja vallannut muun muassa Irakin toiseksi suurimman kaupungin Mosulin; panee merkille 29. kesäkuuta 2014 saadut tiedot, joiden mukaan IS on perustanut ”kalifaatin” tai ”islamilaisen valtion” hallussaan oleville alueille Irakissa ja Syyriassa ja että sen johtaja Abu Bakr al-Baghdadi on julistanut itsensä kalifiksi; toteaa, että IS ei tunnusta kansainvälisesti hyväksyttyjä rajoja ja että se on ilmoittanut aikovansa levittää ”islamilaisen kalifaatin” muihin muslimienemmistöisiin maihin;
46.

toistaa, että romanien koulutustasossa on huomattavia eroja sukupuolten välillä, sillä romaninaisista keskimäärin 68 prosenttia on luku- ja kirjoitustaitoisia, kun taas romanimiehistä 81 prosenttia osaa lukea ja kirjoittaa; toteaa lisäksi, että vain 64 prosenttia romanitytöistä käy peruskoulun ala-astetta ja että tämä ero on selkeä myös ammatillista koulutusta saavien osalta; toteaa, että jäsenvaltioiden välillä tosin on suuria eroja näissä tilastoissa;
A.

katsoo, että Albania on edistynyt komission vuoden 2010 lausunnossa mainittujen 12 tärkeimmän tavoitteen saavuttamisessa ja että uudistusprosessi etenee tyydyttävällä tavalla; ottaa huomioon, että Albania on toteuttanut jäljellä olleet keskeiset oikeusjärjestelmää, julkishallintoa ja parlamenttia koskevat uudistustoimenpiteet siten, että puolueet ovat niistä yhtä mieltä; ottaa huomioon, että haasteita on yhä ja että niihin on vastattava nopeasti ja tehokkaasti, jotta voidaan edetä kohti EU-jäsenyyttä;
—

ottaa huomioon 13. syyskuuta 2013 päivätyn European Policy Centren (EPC) selvityksen ”Developing the social dimension of a deep and genuine Economic and Monetary Union”,
J.

ottaa huomioon, että maidontuotanto on monilla näistä alueista tärkein ja laajin maataloustoiminnan ala ja että se on keskeisessä asemassa laadukkaiden ja EU:n tunnustamilla merkinnöillä varustettujen maitotuotteiden tuotannossa; katsoo, että on tärkeää säilyttää tuotantorakenne kaikilla unionin alueilla, jotta voidaan varmistaa tarjonta kaikille kulutusalueille aiheuttamatta kohtuuttomia kuljetus- ja ympäristökustannuksia;
1.

katsoo, että koska EU:n yhtenä keskeisenä pyrkimyksenä on edistää yksilöiden vapautta, turvatoimet ja myös terrorisminvastaiset toimet on toteutettava oikeusvaltion periaatteiden mukaisesti ja että tällöin on noudatettava perusoikeuksia koskevia velvoitteita, kuten yksityisyyttä ja tietosuojaa koskevia velvoitteita;
—

ottaa huomioon maapallon keskilämpötilan nousun rajoittamista käsittelevän Maailmanpankin raportin ”Turn Down the Heat. Why a 4 oC Warmer World Must be Avoided”,
34.

tähdentää, että perussopimuksen mukainen Euroopan unionin toimielinten toimintakenttä sellaisena kuin oikeudellinen yksikkö on sen vahvistanut 29. helmikuuta 2012 antamassaan lausunnossa on enemmän kuin pelkkä unionin toimivaltuuksien summa; ottaa huomioon myös parlamentin oikeudellisen yksikön näkemyksen, että parlamentilla on oikeus tehdä sisäisiä hallinnollisia päätöksiä, joiden tarkoituksena on luoda menettely kansalaisten jättämien vetoomusten käsittelyä varten; pitää näin ollen valitettavana sitä, ettei asiasta vastaava parlamentin yksikkö ole toteuttanut 21. marraskuuta 2012 annettua päätöslauselmaa vetoomusvaliokunnan vuonna 2011 käsittelemistä asioista (2); panee merkille Euroopan unionin tuomioistuimen asiassa T-280/09 antaman tuomion, jonka nojalla vetoomus on laadittava riittävän selkeästi ja täsmällisesti, jotta se voidaan ymmärtää oikein SEUT-sopimuksen 227 artiklan ehtoja noudattaen;
E.

ottaa huomioon, että entinen presidentti Mursi on ollut 3. heinäkuuta 2013 lähtien pidätettynä tuntemattomassa paikassa ja maan valtionsyyttäjä on asettanut hänet ja 14 muuta henkilöä, muun muassa Muslimiveljeskunnan johtohahmoja, syytteeseen murhaan ja väkivaltaan yllyttämisestä; panee merkille, että monia Muslimiveljeskunnan jäseniä on pidätetty, mukaan lukien sen useimmat johtajat, ja he odottavat oikeudenkäyntiään; toteaa, että entinen diktaattori Hosni Mubarak vapautettiin vankilasta 22. elokuuta 2013 ja on sen jälkeen ollut kotiarestissa;
A.

ottaa huomioon, että rauhallisiin mielenosoittajiin kohdistuvien väkivaltaisuuksien alettua Syyriassa maaliskuussa 2011 maassa on YK:n mukaan menehtynyt yli 100 000 ihmistä, joista suurin osa on siviilejä; ottaa huomioon, että YK:n humanitaarisen avun koordinoinnista vastaavan viraston (OCHA) mukaan 4,25 miljoonaa ihmistä on tällä hetkellä maan sisäisinä pakolaisina ja että pääasiassa Turkissa, Jordaniassa, Libanonissa ja Irakissa on yli kaksi miljoonaa syyrialaista pakolaista;
C.

katsoo, että kauan tavoiteltu tiedotusvälineiden tekninen konvergenssi on varsinkin lähetystoiminnan ja internetin osalta nyt toteutunut ja että Euroopan tiedotusväline-, kulttuuri- ja verkkopolitiikan sääntelykehys on mukautettava uuteen todellisuuteen ja samalla on varmistettava, että saadaan laadittua ja pantua täytäntöön yhdenmukainen sääntelytaso, jota sovelletaan myös jäsenvaltioiden ja kolmansien maiden uusiin markkinatoimijoihin;
38.

toteaa, että komission kaavailemat toimet rahoituspalveluiden alalla ovat tervetulleita, ja korostaa, että tarvitaan kattava oikeudellinen kehys, jolla varmistetaan riippumaton neuvonta kuluttajille erityisesti rahoituspalveluiden alalla; korostaa, että markkinatietojen on oltava luotettavia, selkeitä ja vertailukelpoisia ja että niiden on oltava saatavilla sekä sähköisesti että myös muissa muodoissa; korostaa, että sopimattomien kaupallisten menettelyjen ja kohtuuttomien ehtojen osalta on ryhdyttävä oikeustoimiin; korostaa, että on tarpeen suojella jonkin rahoitustuotteen ”loukkuun” jääneitä kuluttajia;
—

ottaa huomioon Yhdistyneen kuningaskunnan neuvoston puheenjohtajakauden päätelmät vuodelta 2005 (”The Knowledge-Based Bio-Economy in Europe”), Saksan neuvoston puheenjohtajakauden päätelmät vuodelta 2007 (”En route to the Knowledge based Bio-Economy”) sekä Belgian neuvoston puheenjohtajakauden päätelmät vuodelta 2010 (”The Knowledge Based Economy in Europe: achievements and challenges”),
9.

tähdentää sellaisen keskinäisen valvontajärjestelmän ratkaisevaa merkitystä nykyaikaisen demokraattisen valtion hallinnossa, joka on otettava huomioon parhaillaan käynnissä olevassa perustuslakiprosessissa ja joka perustuu vallanjaon periaatteeseen ja toimeenpano-, lainsäädäntö- ja tuomiovallan keskinäiseen tasapainoon, ihmisoikeuksien ja perusvapauksien sekä erityisesti ilmaisun- ja lehdistönvapauden kunnioittamiseen ja osallistumista lisäävään poliittiseen kulttuuriin, joka ilmentää aidosti demokraattisen yhteiskunnan moniarvoisuutta; katsoo, että rauhanomaisten ja oikeutettujen mielenosoitusten järjestäminen on osoitus Turkin kansalaisyhteiskunnan elinvoimasta; muistuttaa, että Turkin on tärkeää toteuttaa lisätoimia, joilla kehitetään demokraattisia instituutioita ja edistetään oikeusvaltion periaatteita ja perusvapauksien noudattamista;
19.

panee merkille, että tietojen julkistaminen sijoittajille ja kuluttajille on keskeinen yritysten yhteiskuntavastuuta lisäävä tekijä ja sen on pohjauduttava sosiaalisiin ja ympäristöön liittyviin periaatteisiin, joita on helppo soveltaa ja mitata; korostaa, että tämä on tärkeää myös, jotta voidaan suojella eurooppalaisten investointien arvoa pitkällä aikavälillä; pyytää, että tietojen julkistaminen perustuu tiukasti YK:n vastuullisen sijoittamisen periaatteiden ja integroitua raportointia koskevan periaatteen tukemiseen;
—

ottaa huomioon hormonaalisia haitta-aineita koskevan yksityiskohtaisen katsauksen luonnoksen ”State of the sciences on novel in vitro and in vivo screening and testing methods and endpoints for evaluating endocrine disruptors”,
61.

toteaa, että talouspolitiikassa on suuria haasteita, joihin on vastattava; korostaa, että liiketoimintaympäristöä on parannettava, millä reagoidaan suureen työttömyyteen ja inflaation uusiutumiseen; katsoo, että pelkät uudet säästötoimet eivät riitä vaan niitä on täydennettävä kasvua edistävällä politiikalla;
B.

ottaa huomioon, että työllisyystilanne on heikentynyt vuonna 2012 ja että näkymät vuodelle 2013 ovat pessimistisiä; ottaa huomioon, että työmarkkinoiden segmentoituminen on lisääntynyt edelleen, pitkäaikaistyöttömyys on noussut hälyttävälle tasolle, työssäkäyvien köyhyys on edelleen vakava ongelma, kotitalouksien keskimääräiset tulot vähentyvät monissa jäsenvaltioissa ja indikaattorit osoittavat köyhyyden ja sosiaalisen syrjäytymisen yleistyvän ja syvenevän, sekä sen, että työssäkäyvien köyhyys ja sosiaalisten erojen kärjistyminen on kasvussa monissa jäsenvaltioissa;
—

ottaa huomioon Yhdistyneiden kansakuntien avustusoperaation Irakissa (UNAMI) ja komission 19. joulukuuta 2012 yhdessä esittelemän ihmisoikeusraportin ”Report on Human Rights in Iraq: January to June 2012”,
—

ottaa huomioon ehdotuksen neuvoston asetukseksi luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille COM(2012)0511) ja ehdotuksen Euroopan parlamentin ja neuvoston asetukseksi Euroopan valvontaviranomaisen (Euroopan pankkiviranomainen) perustamisesta annetun Euroopan parlamentin ja neuvoston asetuksen (EU) N:o 1093/2010 muuttamisesta sekä viimeksi mainitun asetuksen ja luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille annetun neuvoston asetuksen (EU) N:o …/… välisen vuorovaikutuksen osalta (COM(2012)0512), joiden tavoitteena on perustaa Euroopan pankkiunioni,
B.

ottaa huomioon, että EU:n ja Mercosurin välinen kauppa on arvoltaan lähes samaa luokkaa kuin EU:n ja muun Latinalaisen Amerikan välinen kauppa yhteensä; toteaa, että EU on Mercosurin suurin kauppakumppani ja suurin Mercosuriin investoija; ottaa huomioon, että Mercosur on EU:n kahdeksanneksi suurin kauppakumppani; ottaa huomioon, että EU:n ja Mercosurin taloudet täydentävät toisiaan (EU muodostaa Mercosurin maatalousviennin tärkeimmät markkinat, kun taas EU:sta viedään Mercosuriin lähinnä teollisuustuotteita ja palveluja);
13.

panee merkille antamansa kirjallisen kannanoton 49/2011, jossa kannatetaan teuraseläinkuljetuksiin sovellettavaa kahdeksan tunnin aikarajaa, mutta myöntää, että vaatimukselle ei ole tieteellisiä perusteita; katsoo, että eläinten hyvinvointi kuljetuksen aikana on suuresti riippuvainen siitä, että ajoneuvossa on kunnolliset tilat ja varusteet ja että eläimiä kohdellaan hyvin, kuten joulukuussa 2010 annetussa EFSAn lausunnossa on todettu; pyytää kuitenkin komissiota ja jäsenvaltioita laatimaan parhaiden käytäntöjen mukaiset ohjeet asetuksen (EY) N:o 1/2005 täytäntöönpanon tehostamiseksi sekä vahvistamaan valvontamekanismeja eläinten hyvinvoinnin varmistamiseksi;
14.

toteaa, että toimialalla on ensisijainen vastuu onnettomuuksien estämisestä ja niihin reagoimisesta; kehottaa komissiota harkitsemaan hydrauliseen murtamiseen liittyvien toimien sisällyttämistä ympäristövastuudirektiiviin liitteeseen III ja kehottaa asianomaisia viranomaisia vaatimaan toimijoilta riittävät taloudelliset takuut siviilioikeudellista ja ympäristövastuuta varten niiden itsensä tai muille ulkoistettujen toimien aiheuttamien mahdollisten onnettomuuksien tai tahattomien haittavaikutusten varalta; toteaa, että aiheuttaja maksaa -periaatetta on sovellettava ympäristön pilaamiseen; on tyytyväinen toimialan edistymiseen tiukkojen ympäristö- ja turvallisuusnormien asettamisessa; korostaa, että on tärkeää seurata toimialan vaatimustenmukaisuutta koulutettujen ja riippumattomien asiantuntijoiden toteuttamien säännöllisten tarkastusten avulla;
—

ottaa huomioon Yhdistyneiden kansakuntien ihmisoikeusneuvoston 5. heinäkuuta 2012 antaman päätöslauselman ”The promotion, protection and enjoyment of human rights on the Internet”, jossa tunnustetaan ihmisoikeuksien suojelun merkitys ja verkossa tapahtuvan tiedonkulun vapauden merkitys (1),
59.

ei kannata tämän vuoksi kolmansien osapuolten pääsyä asiakkaan pankkitilitietoihin ennen kuin järjestelmä on osoittautunut turvalliseksi ja sitä on testattu perusteellisesti; toteaa, että tulevassa sääntelyssä kolmansien osapuolten pääsy olisi rajoitettava varojen saatavuutta koskevaan ”kyllä–ei”-tietoon ja että siinä on kiinnitettävä erityistä huomiota turvallisuuteen, tietosuojaan ja kuluttajan oikeuksiin; katsoo, että erityisesti olisi täsmennettävä selkeästi se, millä osapuolilla on pääsy tietoihin syrjimättömältä pohjalta ja millä edellytyksillä tietoja voidaan säilyttää, ja katsoo, että nämä määräykset on sisällytettävä osapuolten väliseen sopimussuhteeseen; korostaa, että laadittaessa sääntelykehystä kolmannen osapuolen pääsystä tietoihin olisi selkeästi erotettava toisistaan pääsy tietoihin, jotka koskevat tietyn tilisiirron varojen saatavuutta, sekä yleinen pääsy asiakkaan tilitietoihin; kehottaa komissiota varmistamaan henkilötietojen suojan ehdottamalla Euroopan tietosuojavaltuutettua kuultuaan selkeää sääntelyä siitä, missä roolissa kukin toimija on ja mihin tarkoitukseen tietoja kerätään, ja selkeää määritelmää tietojen keräämisestä, käsittelystä ja tallettamisesta vastuussa olevista toimijoista; toteaa lisäksi, että myös monimutkaisessa rajatylittävässä tilanteessa käyttäjillä olisi oltava oikeus tutustua henkilötietoihinsa ja korjata niitä; katsoo, että tietosuojavaatimukset olisi pantava täytäntöön yksityisyyden ensisijaisuutta koskevan periaatteen mukaisesti ja että yritysten tai kuluttajien ei pitäisi olla vastuussa tietojensa suojelusta;
I.

ottaa huomioon, että Israel julisti vuodelta 1980 olevassa laissaan "Basic Law: Jerusalem, Capital of Israel" Jerusalemin Israelin jakamattomaksi ja yhtenäiseksi pääkaupungiksi, mikä on vastoin YK:n turvallisuusneuvoston päätöslauselmaa 478 (1980); ottaa huomioon, että neuvoston 14. toukokuuta 2012 antamissa päätelmissä toistetaan jälleen, että ratkaisu Jerusalemin asemaan molempien valtioiden tulevana pääkaupunkina on löydettävä neuvotteluteitse; katsoo, että Itä-Jerusalemin viimeaikaisten tapahtumien vuoksi suunnitelma Jerusalemista kahden valtion tulevana pääkaupunkina on käytännössä yhä epätodennäköisempi ja hankalampi toteuttaa; ottaa huomioon, että Itä-Jerusalem on yhä enemmän eristyksissä Länsirannasta, kun taas kaupungin historiallinen alue on yhä enemmän eristyksissä muusta osasta Itä-Jerusalemia;
C.

toteaa, että EU on Venäjän tärkeä kauppakumppani sekä sen suurin ja alati kasvava tuontilähde, tärkein vientikohde ja keskeinen investointikumppani (suorissa ulkomaisissa sijoituksissa), jonka osuus Venäjän kaupan kokonaismäärästä on 47,1 prosenttia; ottaa huomioon, että tämä suhde kehittyy koko ajan tiiviimmäksi ja Venäjästä on myös tullut EU:n toiseksi suurin tuontilähde (158,6 miljardia euroa) ja neljänneksi suurin vientikohde (86,1 miljardia euroa) (luvut vuodelta 2010);
A.

toteaa, että Atlantin alueella on tiettyjä määritteleviä piirteitä, jotka edellyttävät Euroopan tason poliittisia vastauksia: — Atlantin alue on dynaaminen merialue — alueen meriympäristö on hauras — alue on unionin portti länteen — se on syrjäinen alue unionissa;
11.

vaatii, että asekauppasopimusta koskevissa neuvotteluissa sopimusvaltioita muistutetaan siitä, että niiden on aseiden siirtoa koskevien kaikkien päätösten yhteydessä noudatettava täydellisesti tekemiään kansainvälisiä sitoumuksia ja erityisesti niitä, jotka koskevat kansainvälistä ihmisoikeuslainsäädäntöä ja kansainvälistä humanitaarista oikeutta ja jotka niillä on Yhdistyneiden kansakuntien peruskirjan mukaisesti, mukaan luettuina alueellisten järjestöjen ja YK:n turvallisuusneuvoston määräämät pakotteet ja asevientikiellot; katsoo, että sopimusvaltiot eivät saisi viedä aseita maihin, jos on olemassa selkeä vaara, että niitä käytettäisiin kansainvälisen ihmisoikeuslainsäädännön ja kansainvälisen humanitaarisen oikeuden vakaviin rikkomisiin, joihin kuuluvat kansanmurhat, rikokset ihmisyyttä vastaan ja sotarikokset, taikka niiden mahdollistamiseen;
21.

korostaa, että terrorismin torjunta on sisäisen turvallisuuden strategian painopistealue, jonka tavoitteita ja välineitä on arvioitava asianmukaisesti, kuten todetaan 14. joulukuuta 2011 annetussa parlamentin päätöslauselmassa ”EU:n terrorisminvastainen politiikka: tärkeimmät saavutukset ja tulevaisuuden haasteet”; toteaa, että ehkäisy- ja suojelutoimia, samoin kuin syytteeseenpanoa ja reagointivalmiutta, on painotettava enemmän; katsoo tästä syystä, että on kiinnitettävä enemmän huomiota kohdennettuun lainvalvontaan ja tiedusteluun perustuviin toimiin, joiden avulla on osoitetusti kyetty ehkäisemään terrori-iskuja ja jotka toteutetaan tarpeellisuus- ja suhteellisuusperiaatteiden mukaisesti, perusoikeuksia kunnioittaen sekä asianmukaista valvontaa ja tilivelvollisuutta noudattaen; muistuttaa, että tämä on tärkeää, jotta EU olisi uskottava toimija perusoikeuksien edistämisessä niin sisäisesti kuin ulkoisesti;
—

ottaa huomioon tutkimuksensa ”Harmonization of criminal law in the EU” (Rikosoikeuden yhdenmukaistaminen Euroopassa) (3) ja ”Development of an EU criminal justice area” (EU:n rikosoikeudellisen alueen kehittäminen) (4),
N.

toteaa, että Nigerian hallitus käyttää vuosittain polttoainetukiin arviolta kahdeksan miljardia Yhdysvaltain dollaria; toteaa, että Nigerian kaltaisissa maissa, joissa on paljon luonnonvaroja ja joissa rikkaiden ja köyhien välinen kuilu on valtava, subventoitu kaasu on yksi harvoista eduista, jonka tunnetusti korruptoitunut ja öljystä saatavia tuottoja epäasianmukaisesti hoitanut hallinto sallii;
B.

toteaa, että työttömyys on lisääntynyt merkittävästi vuodesta 2008 ja työttömien määrä on noussut EU:ssa 23 miljoonaan, mikä vastaa kymmentä prosenttia työikäisestä väestöstä; toteaa, että työllisyystavoitteensa saavuttamiseksi EU:n on lisättävä työpaikkojen määrää 17,6 miljoonalla vuoteen 2020 mennessä;
A.

katsoo, että sekä EU että Kazakstan voisivat hyötyä suuresti tiiviimmästä yhteistyöstä; kannattaa tätä tavoitetta, mutta korostaa samalla, että talousyhteistyön on tapahduttava rinta rinnan poliittisen yhteistyön kanssa ja sen perustana on oltava poliittinen tahto toimia yhteisten arvojen mukaan ja ylläpitää niitä, sillä Kazakstan on tärkeä tekijä Keski-Aasian sosiaalis-taloudellisen kehityksen ja alueen vakauden ja turvallisuuden kannalta;
O.

ottaa huomioon, että sukupuoleen perustuvaa väkivaltaa koskevien eri tutkimusten mukaan yksi viidestä tai neljästä naisesta Euroopassa on aikuisena kokenut fyysistä väkivaltaa ainakin kerran ja yli kymmenesosa on kokenut seksuaalista väkivaltaa, johon on liittynyt voimankäyttöä; ottaa huomioon, että tutkimuksista käy myös ilmi, että 26 prosenttia lapsista ja nuorista on ilmoittanut kokeneensa fyysistä väkivaltaa lapsena;
—

ottaa huomioon Euroopan unionin toiminnasta tehdyn sopimuksen 207 artiklan 4 kohdan ensimmäisen alakohdan ja 218 artiklan 6 kohdan toisen alakohdan a alakohdan mukaisen hyväksyntämenettelyn, joka liittyy luonnokseen Euroopan unionin ja Marokon kuningaskunnan välisen maataloustuotteita, jalostettuja maataloustuotteita sekä kaloja ja kalastustuotteita koskevia vastavuoroisia vapauttamistoimenpiteitä ja Euroopan yhteisöjen ja niiden jäsenvaltioiden sekä Marokon kuningaskunnan välisestä assosioinnista tehdyn Euro–Välimeri-sopimuksen pöytäkirjojen N:o 1, N:o 2 ja N:o 3 sekä niiden liitteiden korvaamisesta ja mainitun assosiaatiosopimuksen muuttamisesta kirjeenvaihtona tehtäväksi sopimukseksi (15974/2010),
—

ottaa huomioon vuonna 2010 julkaistun YTK:n raportin "Impacts of the EU biofuel target on agricultural markets and land use: a comparative modelling assessment",
F.

ottaa huomioon, että joissakin jäsenvaltioissa suuri osa vangeista on tutkintavankeudessa olevia henkilöitä; ottaa huomioon, että tutkintavankeus on poikkeuksellinen toimenpide ja että kohtuuttoman pitkillä tutkintavankeusajoilla on haitallinen vaikutus yksilöön ja ne voivat vahingoittaa jäsenvaltioiden välistä oikeudellista yhteistyötä ja olla vastoin EU:n arvoja (14); ottaa huomioon, että Euroopan ihmisoikeustuomioistuin on langettanut toistuvasti tuomioita huomattavan monelle jäsenvaltiolle ihmisoikeuksien ja perusvapauksien suojaamista koskevan yleissopimuksen rikkomisesta tutkintavankeuden yhteydessä;